<classify> WAZIRI wa Madini, Dotto Biteko amesema kuna wafanyabiashara wanaendelea kuvunja sheria za nchi kwa kutorosha madini na wengine wanafanya biashara hiyo nje ya masoko, kinyume cha utaratibu, hivyo kuwataka waache.Alikuwa akizungumza na wafanyabiashara wadogo wa madini wa mkoa wa Mwanza kwenye ukumbi wa Benki Kuu ya Tanzania BoT- Tawi la Mwanza. Biteko alisema baadhi ya mbinu chafu zinazotumiwa ni kuhifadhi dhahabu hizo kwenye soksi wanazokuwa wamevaa na kuwarahisishia kupita mipakani bila ya mtu yeyote kujua. Alisema njia nyingine ni kutumia boti ziendazo nchi za jirani. Alisema hivi karibuni wamekamata dhahabu feki yenye ujazo wa gramu 6.255.20 katika mkoa wa Shinyanga na gramu 4,580.8. Alisema wafanyabiashara wakubwa wanatakiwa kufanya biashara zao kwenye masoko yaliyofunguliwa. Aliwataka wafanyabiashara wadogo kununua madini kwenye vituo vilivyoandaliwa kwa ajili ya manunuzi.Alisema mpaka sasa karibu kila mkoa nchini umefungua soko kwa ajili ya biashara ya madini. Aliahidi wasiotaka kuzingatia sheria na kanuni zake watawashughulikiwa.  <topic>: KITAIFA 